เคยได้ยินชื่อนี้มานาน จากสาขาเดิมที่สุทธิสาร ตอนนี้มีเพิ่มอีก 2 สาขา คือหลังการบินไทย และหลังตึก ปตท. ข้างสวนรถไฟ เป็นร้านขายอาหารเวียดนามที่ไม่ค่อยพิถีพิถันเรื่องการแต่งร้านเท่าไหร่ เมนูอาหารไม่ค่อยเยอะเท่าไหร่ รูปถ่ายก็ดูธรรมดาแบบบ้านๆ แต่รสชาติถูกปาก ราคาปานกลาง

วันนี้จัดไป 4 อย่าง เปาเปี๊ยะกุ้งสด หน้าตาน่ากินมาก แต่แป้งเหนียวและยุ่ยไปหน่อย แบบทอดน่าจะอร่อยกว่า จานที่ 2 เป็นขนมจีนหน้ากุ้งผัด จานนี้เลิศครับ เส้นติดสีเหลืองของขมิ้น มีกลิ่นตะไคร้ แซมด้วยผักสดทางกับกุ้งผัดอร่อยดีครับ ขอแนะนำเลย เมนูจานนี้สามารถเลือกเป็นหมูหรือเนื้อผัดก็ได้นะครับ 

จานที่ 3 คือขนมเบื้องญวนใส้หมู ก็โอเคนะ แต่ยังไม่ถึงโดดเด่นอะไรมาก มาถึงเมนูเด็ดอีกจานคือทอดมัน ผมขอเปลี่ยนชื่อให้เป็น "น้องปลาอกแตก" เพราะรสชาติเหมือนลูกชิ้นปลาทอด แต่ถูกแหกอกจนแตกปริ 

โดยรวมถือว่ารสชาติดี บริการดี ราคารับได้ ตกเฉลี่ยจานละ 80-120 บาท ลองมาชิมดูนะครับ รับรองไม่ใสเจีย